**Ministru kabineta noteikumu projekta**

**"Grozījumi Ministru kabineta 2003. gada 29. aprīļa noteikumos Nr. 243 "Tieslietu ministrijas nolikums""   
sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2011.gada 22.februāra protokollēmums ( Prot. Nr. 11 41.§). |
| 2. | Pašreizējā situācija un problēmas | Ministru kabineta 2003. gada 29. aprīļa noteikumi Nr. 243 "Tieslietu ministrijas nolikums" nosaka, ka tieslietu ministrija koordinē līdzdarbošanos atbalsta sistēmas pilnveidē, lai veicinātu imigrantu veiksmīgu iekļaušanos sabiedrībā (5.1.5. punkts).  Saskaņā ar Ministru kabineta 2011.gada 22.februāra protokollēmumu (Prot. Nr.11 41.§) (turpmāk –protkollēmums), Ministru kabinets ir uzdevis Tieslietu ministrijai nodot un Kultūras ministrijai no 2011.gada 1.aprīļa pārņemt šādas sabiedrības integrācijas funkcijas kompetences:   1. imigrantu integrācijas politikas izstrādi un īstenošana; 2. Eiropas Trešo valstu valstspiederīgo integrācijas fonda pārraudzības funkcijas īstenošana.   Grozījumiem jāstājas spēkā 2011.gada 1.aprīlī. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Projekts paredz svītrot Tieslietu ministrijas kompetenci koordinēt līdzdarbošanos atbalsta sistēmas pilnveidē, lai veicinātu imigrantu veiksmīgu iekļaušanos sabiedrībā, kā arī īstenot Eiropas Trešo valstu valsts­piederīgo integrācijas fonda pārraudzību. No 2011.gada 1.aprīļa minēto kompetenci pārņem Kultūras ministrija. |
| 5. | Projekta izstrādē iesaistītās institūcijas | Projektu izstrādāja Tieslietu ministrija. |
| 6. | Iemesli, kādēļ netika nodrošināta sabiedrības līdzdalība | Projekts precizē Tieslietu ministrijas kompetenci atbilstoši par sabiedrības integrācijas funkcijas nodošanu lemtajam, tādējādi projekts tiešā veidā neietekmē sabiedrības intereses. |
| 7. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešams izdarīt grozījumus Ministru kabineta 2003.gada 29.aprīļa noteikumos Nr.241 "Kultūras ministrijas nolikums". Ministru kabineta noteikumu grozījumu projektu izstrādās Kultūras ministrija. |
| 2. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām | Projekts sašaurinās Tieslietu ministrijas funkcijas, svītrojot ministrijas kompetenci koordinēt līdzdarbošanos atbalsta sistēmas pilnveidē, lai veicinātu imigrantu veiksmīgu iekļaušanos sabiedrībā, kā arī īstenot Eiropas Trešo valstu valsts­piederīgo integrācijas fonda pārraudzību, attiecīgi paplašinot Kultūras ministrijas kompetenci. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Saistībā ar projekta izpildi nav nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Saistībā ar projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Saistībā ar projekta izpildi nav plānots reorganizēt esošu institūciju vai arī apvienot esošas institūcijas. |
| 6. | Cita informācija | Nav. |

***Anotācijas II, III, V, VI sadaļa****– nav attiecināms.*

Tieslietu ministra vietā

iekšlietu ministre L.Mūrniece

25.03.2011. 11:00

405

A.Rācene-Krūmiņa

67036734,

Agnese.Racene-Krumina@tm.gov.lv